**Indiana Jones and the Fate of Atlantis** (euskaraz *Indiana Jones eta Atlantidaren Patua*) LucasArts bideo-joko konpainiaren abentura grafiko bat da. 1992an argitaratu zen. Konpainia honetako SCUMM motor eragilea erabiltzen zuen zazpigarren abentura grafikoa izan zen.

Indiana Jones pertsonaian oinarritua dago, baina honako abentura grafikoa ez zen inongo film zehatzetan oinarritu.

Argumentua
----------

1939, Bigarren Mundu Gerraren bezpera. New York hiriko Barnett College ikastetxeko biltegian Indiana Jones irakasle, arkeologo eta abenturazaleak Smith jauna deritzon bisitari batek hala eskatuta ustez Atlantidakoa omen den iruditxo bat bilatzen jardun du.

Behin iruditxoa topatuta, Indyk iruditxoa Smith jaunari erakutsi eta hark bereganatzeko ikaragarrizko interesa agertuko du. Halere, biak iruditxoarengatik borrokatu eta Smith jaunak erlikiarekin ihes egitea lortuko du, bidebatez bere jaka lagaz. Indyk jaka arakatu eta Smith jaunaren benetazko nortasuna jartzen duen tarjeta bat topatuko du, alegia, Klaus Kerner izeneko Hirugarren Reicharen espioa dela. Indiana Jones abenturazalea bere antzinako neskalaguna eta arkeologoa den Sophia Hapgoodekin lotzen duen egunkariko albiste baten artikulua ere topatuko du. Hortaz, Indyk bere iraganeko neskalaguna espioi naziek topatu aurretik aurkitzeko bidaiari ekingo dio.

Sophiak arkeologiaren mundua laga eta orain medium lanbidean hasi da, hortaz Indyk hura topatzean eta Barnett Collage ikastetxean jazotako azaltzean, Sophiak jaren solasa eten eta Nur-Ab-Sal atlantidar jainkoarekin harremanetan jarriko dio, hark "Platonen solasaldi galdua" deritzon idazlana topatzeko aginduko die. Noski, Indy Sophiaren medium ateraldiekiko erabat siniskaitza eta zinikoa agertuko da.

"Platonen solasaldi galdua" Atlantidara nola iritsi azaltzen duen idazlana da, horretarako gure bikoteak Tikal, Monte-Carlo, Argelia eta Kreta uhartera bidaiatuko du. Ibilbide honetan zehar etsai ugariei aurre egin eta puzzle moduan agertzen diren erronkak gainditu beharko dituzte. Baina denak ez dira oztopoak izango, Atlantidarako bidaian lagunak ere topatuko dituzte.

Kanpo estekak
-------------

* *Indiana Jones and the Fate of Atlantis* abentura grafiko osoa ikusgai. Youtube.com **(Ingelesez)**
* *Indiana Jones and the Fate of Atlantis*, Mobygames.com **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q74401

 |

* Wd Datuak: Q74401

  


| * i
* e
* a
LucasArts bideo-jokoak |
| --- |
| 1985 - 1989 | 
* *Labyrinth*
* *Maniac Mansion*
* *Zak McKracken and the Alien Mindbenders*
* *Indiana Jones and the Last Crusade*

 |
| 1990 - 1994 | 
* *Loom*
* *The Secret of Monkey Island*
* *Monkey Island 2: LeChuck's Revenge*
* *Indiana Jones and the Fate of Atlantis*
* *Day of the Tentacle*
* *Sam & Max Hit the Road*

 |
| 1995 - 2000 | 
* *Full Throttle*
* *The Dig*
* *The Curse of Monkey Island*
* *Grim Fandango*
* *Escape from Monkey Island*

 |
| Bertan behera utzitako proiektuak | 
* *Indiana Jones and the Iron Phoenix*
* *Sam & Max: Freelance Police*

 |
| Lizentziadun jokoak | 
* *Tales of Monkey Island*
* *Return to Monkey Island*

 |
| Loturadun jokaok | 
* *Zak McKracken: Between Time and Space*
* *Broken Age*
* *Thimbleweed Park*

 |
| Pertsona nabarmenak | 
* Jonathan Ackley
* Larry Ahern
* Clint Bajakian
* Hal Barwood
* Peter Chan
* Sean Clark
* Shelley Day
* Noah Falstein
* David Fox
* Ron Gilbert
* Dave Grossman
* Michael Land
* Peter McConnell
* Brian Moriarty
* Steve Purcell
* Tim Schafer
* Michael Stemmle
* Gary Winnick

 |
| Teknologia | 
* GrimE
* iMuse
* INSANE
* SCUMM
* ScummVM

 |